**Mestská časť Košice – Nad jazerom**

Poludníkova 7, 040 12 Košice

v zmysle § 5 zákona č. 552/2003 Z.z. o výkone práce vo verejnom záujme v znení neskorších predpisov

**VYHLASUJE VÝBEROVÉ KONANIE**

**na obsadenie pracovného miesta vedúceho zamestnanca:**

**Vedúci referátu čistoty, poriadku, údržby a verejnoprospešných prác**

Číslo výberového konania: **VK/2023/1,**

**ktoré sa uskutoční dňa 19.09.2023**

**v zasadačke miestneho úradu Mestskej časti Košice- Nad jazerom.**

Čas konania výberového konania bude oznámený uchádzačom, ktorí splnia predpoklady najmenej 7 dní pred jeho začatím.

**Miesto výkonu práce:** Miestny úrad Mestskej časti Košice – Nad jazerom, Poludníkova 7, Košice

**Termín nástupu:** 01.10.2023

**Kvalifikačné predpoklady:** vysokoškolské vzdelanie minimálne I. stupňa – odbor stavebný alebo odbor technického zamerania

**Mzda:** Podľa zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a doplnení niektorých zákonov v znení neskorších predpisov výška funkčného platu najmenej 1.200,- EUR.

**Iné kritéria a požiadavky:**

* požadovaná prax minimálne 3 rokov v oblasti stavebníctva, v oblasti starostlivosti o životné prostredie alebo v oblasti technického zamerania,
* spĺňanie predpokladov výkonu práce vo verejnom záujme podľa zákona č. 552/2003 Z.z. o výkone práce vo verejnom záujme,
* riadiace, organizačné a komunikačné schopnosti, schopnosť analyticky a koncepčne myslieť.
* svedomitosť, spoľahlivosť a flexibilita.
* práca s PC – úroveň pokročilá, MS Word, Excel, Internet

**Popis činnosti:**

* starostlivosť o čistotu a poriadok v mestskej časti,
* koordinovanie a riadenie činnosti zamestnancov referátu čistoty, poriadku a údržby a zamestnancov zamestnaných v rámci projektov verejno-prospešných prác,
* vypracovanie harmonogramu prác referátu na zabezpečenie letnej a zimnej údržby v mestskej časti,
* spolupráca s orgánmi štátnej správy, verejnej správy a samosprávy (napr. Správa mestskej zelene, Mestská polícia, Magistrát mesta Košice a pod.)
* starostlivosť o vozový park miestneho úradu,
* práca v teréne a výpomoc pri akciách organizovaných mestskou časťou,
* spolupráca pri tvorbe rozpočtu a kontrola čerpania jednotlivých položiek.

**Benefity:**

* príspevok na doplnkové dôchodkové sporenie,
* týždeň dovolenky nad rámec Zákonníka práce.

**Zoznam požadovaných dokladov:**

* žiadosť o zaradenie do výberového konania
* osobný dotazník (v prílohe a na www.jazerokosice.sk)
* profesijný štruktúrovaný životopis
* motivačný list
* kópia dokladu o dosiahnutom vzdelaní
* čestné vyhlásenie o odbornej praxi
* žiadosť o výpis z registra trestov (v prílohe a na [www.jazerokosice.sk](http://www.jazerokosice.sk)). Výpis z registra trestov si vyžiada Mestská časť Košice – Nad jazerom.

**Dátum a miesto podania žiadosti o účasť vo výberovom konaní:**

**Termín podania: do 08.09.2023** – Rozhodujúci je dátum podania na poštovej pečiatke alebo pri osobnom podaní dátum vyznačený na pečiatke podateľne Mestskej časti Košice – Nad jazerom

**Adresa podania: Mestská časť Košice – Nad jazerom**

**Pesonálne a mzdové oddelenie**

**Poludníkova 7**

**040 12 Košice**

**Prihlášku do výberového konania spolu s požadovanými dokladmi je potrebné zaslať na uvedenú adresu alebo doručiť do podateľne Mestskej časti Košice – Nad jazerom v uzatvorenej obálke s označením „Výberové konanie – VK/2023/1“ a „NEOTVÁRAŤ“.**

Ďalšie informácie na tel. č.: : **+421907916990**

Nepriloženie niektorého z požadovaných dokladov a príloh môže byť dôvodom na vyradenie uchádzača z výberového konania.

Všetky informácie ohľadom práv a povinností pri spracovávaní osobných údajov sú uvedené na webovom sídle: http://www.jazerokosice.sk/cms/?page\_id=13945